Bigg Boss में हुई सिद्धार्थ शुक्ला की एंट्री, घर में आते ही उड़ा दिए सबके होश- देखें Video  
बिग बॉस 13 में सिद्धार्थ शुक्ला की हुई रि-एंट्री
सिद्धार्थ शुक्ला की एंट्री पर घरवाले हुए हैरान
'बिग बॉस 13' का वीडियो सोशल मीडिया पर बटोर रहा है सुर्खियां
कलर्स टीवी पर आने वाले धमाकेदार शो 'बिग बॉस 13' (Bigg Boss 13) में आए दिन कोई न कोई ट्विस्ट जरूर देखने को मिलता है. बीते दिन ही 'बिग बॉस 13' से हिंदुस्तानी भाऊ यानी विकास फाटक बाहर हो गए. उनके अलावा कंटेस्टेंट अरहान खान (Arhan Khan) और रश्मि देसाई (Rashami Desai) के बीच भी दरार बढ़ती दिखाई दे रही है. लेकिन इन सबसे इतर बिग बॉस 13 का एक वीडियो सोशल मीडिया पर जमकर ध्यान खींच रहा है. इस वीडियो में 'बिग बॉस 13' के सबसे धमाकेदार कंटेस्टेंट सिद्धार्थ शुक्ला (Sidharth Shukla) घर में एंट्री करते नजर आते हैं. घर में सिद्धार्थ शुक्ला (Sidharth Shukla) को आता देख बिग बॉस के बाकी कंटेस्टेंट्स के रिएक्शन देखने लायक हैं.
@realsidharthshukla ke lautne par kaise badlega ghar ka mahaul? Dekhiye aaj raat 10:30 baje. Anytime on @voot @vivo_india @daburamlaindia @bharat.pe @beingsalmankhan #BiggBoss #BiggBoss13 #BB13
A post shared by  Colors TV (@colorstv) on Dec 15, 2019 at 9:57pm PST

'बिग बॉस 13' (Bigg Boss 13) का यह वीडियो खुद कलर्स टीवी ने अपने इंस्टाग्राम एकाउंट से शेयर किया है. वीडियो में सिद्धार्थ शुक्ला (Sidharth Shukla) कंफेशन रूम में बैठे नजर आ रहे हैं. इसके बाद कंफेशन रूम में शहनाज गिल (Shehnaaz Gill) की एंट्री होती है. सिद्धार्थ शुक्ला को वहां देख उनकी खुशी सातवें आसमान पर पहुंच जाती है, इतना ही नहीं वह उन्हें खुशी से गले भी लगा लेती हैं. इसके बाद सिद्धार्थ शुक्ला घर में आते हैं, जहां बैठे बाकी लोग उन्हें देखकर हैरान रह जाते हैं. सिद्धार्थ शुक्ला के आते ही आसिम रियाज (Asim Riyaz) ने कहा कि आपके जाने से लगा कि कोई सच में चला गया है. पारस छाबड़ा गया और आया, कुछ पता ही नहीं चला. इससे इतर रश्मि देसाई ने आसिम से कहा कि आपके बेस्टी वापस आ गए हैं. रश्मि की यह बातें सुनकर आसिम रियाज हंसने लगते हैं. 
Aaj #NominationSpecial mein kiske sar par phootengi kitni bottles? Dekhiye aaj raat 10:30 baje. Anytime on @voot @vivo_india @beingsalmankhan #BiggBoss13 #BiggBoss #BB13 #SalmanKhan
A post shared by  Colors TV (@colorstv) on Dec 16, 2019 at 12:01am PST

इसके अलावा 'बिग बॉस 13' (Bigg Boss 13) का एक और वीडियो सोशल मीडिया पर छाया हुआ है. वीडियो में घर के सभी सदस्य एक-दूसरे को नॉमिनेट करते नजर आ रहे हैं. इसमें अरहान खान ने पारस छाबड़ा (Paras Chhabra) को, शहनाज गिल आरती और मधुरिमा को, विशाल सिंह शेफाली बग्गा को, आसिम रियाज मधुरिमा को, विकास गुप्ता आसिम रियाज को नॉमिनेट करते हैं. लेकिन अब देखना यह है कि नॉमिनेशन प्रक्रिया और सिद्धार्थ शुक्ला की एंट्री के बाद 'बिग बॉस 13' के घर में क्या नया होने वाला है.